***แอ็งกรีเบิดส์*** (อังกฤษ: Angry Birds; มีอีกชื่อว่า ***แอ็งกรีเบิดส์คลาสสิก*** (Angry Birds Classic) ภายหลังรีเมกเป็น ***โรวิโอคลาสสิก: แอ็งกรีเบิดส์*** (Rovio Classics: Angry Birds)) เป็นวิดีโอเกมแนวปริศนาแคชชวลที่พัฒนาโดย Rovio Entertainment ผู้พัฒนาวิดีโอเกมสัญชาติฟินแลนด์ใน ค.ศ. 2009 เกมนี้ได้รับแรงบันดาลใจจากภาพร่างของนกไร้ปีก โดยเริ่มเผยแพร่ผ่าน iOS และ Maemo ในเดือนธันวาคม ค.ศ. 2009 ในเดือนตุลาคม ค.ศ. 2010 มีผู้ซื้อเกมนี้จากแอปสโตร์ของไอโอเอส 12 ล้านฉบับ ซึ่งทำให้ผู้พัฒนาต้องออกแบบเวอร์ชันสำหรับสมาร์ทโฟนแบบจอสัมผัสอื่น ๆ โดยเฉพาะ Android, Symbian, Windows Phone และ BlackBerry 10 จากนั้น *Angry Birds 2* ภาคต่อของเกมนี้ ได้มีการเผยแพร่ออกไปในเดือนกรกฎาคม ค.ศ. 2015 ในไอโอเอสและแอนดรอยด์ จากนั้นประมาณเดือนเมษายน ค.ศ. 2019 ตัวเกมฉบับเดิมถูกนำออกจากแอปสโตร์ ภายหลังมีการเผยแพร่เกมในรูปแบบจ่ายเงินภายใต้ชื่อ *Rovio Classics: Angry Birds* ในวันที่ 31 มีนาคม ค.ศ. 2022 แต่ภายหลัง ทาง Rovio กล่าวว่าตนนำเกมนี้ออกจากกูเกิลเพลย์สโตร์ในวันที่ 23 กุมภาพันธ์ ค.ศ. 2023 และลงใหม่ภายใต้ชื่อ *Red’s First Flight*

วิธีเล่นเกมอยู่ที่ผู้เล่นดึงหนังสติ๊กยิงนกไปยังฐานของหมูสีเขียวที่อยู่ในหรือรอบโครงสร้าง โดยมีเป้าหมายให้ทำลายหมูทั้งหมดบนลานเล่น เมื่อผู้เล่นเล่นเกมไปเรื่อย ๆ จะมีนกชนิดใหม่ให้ใช้งาน (นกบางตัวให้ทักษะพิเศษแก่ผู้เล่น)

นักวิจารณ์ชื่นชมเกม *แองกรีเบิดส์* สำหรับความสำเร็จในการใช้การผสมผสานระหว่างรูปแบบการเล่นที่น่าติดตาม สไตล์ตลกขบขัน และราคาถูกที่ทำให้แฟรนไชส์ที่มีศักยภาพทำกำไรในระยะยาว ความเป็นที่นิยมของเกมนำไปสู่การเผยแพร่เกมนี้ลงในคอมพิวเตอร์และเครื่องเล่นวิดีโอเกม สร้างตลาดเมอร์แชนไดส์ของตัวละคร *แองกรีเบิดส์* และอื่น ๆ หลังการเผยแพร่เกมนี้ ตัวเกมดั้งเดิมได้รับเสียงชื่นชมเป็น "หนึ่งในเกมที่เป็นกระแสหลักที่สุดใน ค.ศ. 2010" "หนึ่งในเกมฮิตยอดเยี่ยมใน ค.ศ. 2010" และ "แอปมือถือที่ประสบความสำเร็จที่สุดในโลกใน ค.ศ. 2011"

ตัวละคร
-------

### **นก (Birds)**

นก คือ เหล่าตัวละครเอกซึ่งเป็นนกที่บินไม่ได้ หลังจากที่พวกนกถูกหมูเขียวบุกมาขโมยไข่ซึ่งเป็นลูกหลานของพวกเขาไป พวกนกจึงต้องใช้หนังสติ๊กยิงบุกปราสาทหมูเพื่อนำไข่กลับคืนมา นกแต่ละตัวจะมีความสามารถแตกต่างกันออกไป

**เร้ด (Red)** - นกคาร์ดินัลสีแดง ผู้นำของฝูงนก มีอารมณ์โกรธง่าย ในการเล่นจะไม่มีความสามารถพิเศษ

**เดอะบลูส์ (The Blues)** - ลูกนกบลูเบิร์ดสีฟ้า มีความสามารถพิเศษคือกานแยกร่างออกเป็นสามตัว ซึ่งทำลายป้อมปราการได้ถึงสามตำแหน่ง เหมาะแก่การทำลายป้อมปราการที่สร้างจากกระจก

**ชัค (Chuck)** - นกคีรีบูนสีเหลืองจอมตลก ในการเล่นจะมีความสามารถพิเศษคือการเร่งความเร็วสูง เหมาะแก่การทำลายป้อมปราการที่สร้างจากไม้

**บอมบ์ (Bomb)** - นกน้ำลายดำอ้วนสีดำ ระเบิดได้ ในการเล่นจะมีความสามารถพิเศษคือการระเบิด เหมาะแก่การทำลายป้อมปราการที่สร้างจากหิน

**มาทิลด้า (Matilda)** - ไก่สีขาว แม่ของไข่สามฟองที่พวกหมูเขียวต้องการ ในการเล่นจะมีความสามารถพิเศษคือการปล่อยไข่ระเบิดโจมตีหมูที่อยู่เบื้องล่างได้ และตนเองจะกระโดดขึ้นโจมตีเบื้องบน

**ฮัล (Hal)** - นกเงือกสีเขียวปากยาว ในการเล่นจะมีความสามารถพิเศษคือการวนกลับแบบบูมเมอแรง

**บับเบิ้ลส์ (Bubbles)** - นกตัวเล็กสีส้ม ชอบกินลูกอมเป็นพิเศษ ในการเล่นจะมีความสามารถพิเศษในการพองตัว

**สเตลล่า (Stella)** - นกสาวสีชมพูหวาน คนรักของเร้ด ในการเล่นจะมีความสามารถพิเศษในการสร้างฟองสบู่ขังสิ่งต่าง ๆ รวมถึงหมูให้ลอยขึ้นแล้วปล่อยลงมาได้

**เทอเรนซ์ (Terence)** - นกคาร์ดินัลสีแดงเลือดหมู ขนาดใหญ่ยักษ์ ไม่มีความสามารถพิเศษ แต่ด้วยขนาดที่ใหญ่และน้ำหนักมาก ทำให้ทำลายป้อมปราการได้วงกว้าง

  

**หมูเขียว**

หมูเขียว เป็นกลุ่มตัวละครที่เป็นศัตรูกับเหล่านก อาศัยอยู่ที่เกาะหมู สาเหตุที่เป็นศัตรูกับนกก็เนื่องจากพวกหมูนั้นต้องการกินไข่ จึงมาขโมยไข่จากพวกนกไปซ่อนไว้ในปราสาท ซึ่งล้อมด้วยป้อมปราการที่ทำจากกระจก ไม้ และหิน

**หมูตัวเล็ก (Small Pigs)** - พวกลูกหมูที่มีขนาดเล็ก บางตัวจะถูกผูกติดกับลูกโป่ง อาจมีชุดประกอบตามด่าน 

**หมูตัวกลาง (Midium Pigs)** - พวกหมูตัวขนาดกลาง อาจมีชุดประกอบตามด่าน 

**หมูตัวใหญ่ (Large Pigs)** - พวกหมูตัวขนาดใหญ่ อาจมีชุดประกอบตามด่าน

**สิบโทหมู (Corporal Pig)** - หมูขนาดกลาง เป็นทหารปกป้องอาณาจักรหมูจากพวกนก มีหน้าที่นำเหล่าหมูไปขโมยไข่นก

**เชฟหมู (Chef Pig)** - หัวหน้าพ่อครัวหมู ผู้ต้องการทอดไข่ให้พระราชา ปรากฏตัวครั้งแรกในแบดพิกกีส์และเป็นบอสตัวที่ 1 ในแอ็งกรีเบิดส์ 2

**โฟร์แมนหมู (Foreman Pig)** - หมูแก่ขนาดใหญ่ มีหนวดสีแดง มีหน้าที่ควบคุมงานก่อสร้าง และเป็นสมุนมือขวาของราชา ในแอ็งกรี เบิดส์ 2 เขาเป็นบอสตีวที่ 2

**ราชาสมูทชีคส์ (King Smooth Cheeks)** - พระราชาแห่งอาณาจักรหมู มีขนาดใหญ่เป็นพิเศษ มีอำนาจมาก อาศัยอยู่ในปราสาทหมูเป็นผู้ออกคำสั่งให้เหล่าหมูไปขโมยไข่นกมาเพื่อทำเป็นไข่ดาว เป็นบอสในทุก ๆ ด่าน ส่วนในแอ็งกรีเบิดส์ 2 เขาเป็นบอสตัวสุดท้าย

**ราชาลีโอนาร์ด มัดเบียร์ด (King Leonard Mudbeard)** - ราชาองค์ก่อนแห่งอาณาจักรหมู เข้ามาเป็นบอสแทนราชาสมูทชีคส์ในตอนเกาะนก

**นกอินทรี (Eagles)**

นกอินทรี คือนกที่มีขนาดใหญ่ที่สุดในบรรดานกทั้งปวงและเป็นนกชนิดเดียวที่บินได้โดยไม่ต้องใช้หนังสติ๊ก และเป็นสัตว์ลึกลับที่พวกนกตามค้นหา

**อินทรีจอมพลัง (Mighty Eagle)** - เจ้าแห่งฝูงนก เป็นตำนานเล่าขานในฐานะวีรบุรุษ และนกเพียงตัวเดียวที่บินได้ อาศัยอยู่บนภูเขาสูง ปรากฏเป็นตัวเสริม เรียกโดยยิงปลาซาร์ดีนกระป๋องไปยังป้อมปราการหมู และอินทรีจอมพลังจะบินมาสร้างความเสียหายทั้งหมด

หมายเหตุ
--------

อ้างอิง
-------

1. ↑  "SDL Testimonials". Galaxygameworks.com. คลังข้อมูลเก่าเก็บจากแหล่งเดิมเมื่อ July 16, 2011. สืบค้นเมื่อ February 1, 2012.
2. ↑
3. ↑  "BlackBerry shows off some of its 70,000 new third-party apps, including Skype, Rdio, Kindle, and Whatsapp". The Verge. January 30, 2013. สืบค้นเมื่อ January 30, 2013.
4. 1 2  "Angry Birds Review". *IGN.com*. December 12, 2009. คลังข้อมูลเก่าเก็บจากแหล่งเดิมเมื่อ May 4, 2010. สืบค้นเมื่อ June 6, 2015.
5. 1 2  "Angry Birds". *Talk.Maemo.org*. February 11, 2010. สืบค้นเมื่อ March 24, 2011.
6. ↑
7. ↑  "'Angry Birds' is celebrating ten years on the App Store". December 12, 2019.
8. ↑  Derrick, Connor. "Angry Birds gets the remaster treatment courtesy of a re-release from developer Rovio, out today for iOS and Android". *www.pocketgamer.com*.
9. ↑  Van Camp, Jeffrey (November 23, 2010). "Israeli Angry Birds satire goes viral". digitaltrends.com. สืบค้นเมื่อ November 26, 2010.
10. ↑  Shaer, Matthew (November 29, 2010). "Angry Birds bound for Xbox, PlayStation". เก็บจากแหล่งเดิมเมื่อ December 4, 2010. สืบค้นเมื่อ November 29, 2010.
11. ↑  Erik Holthe Eriksen; Azamat Abdymomunov; Dagens Næringsliv (February 18, 2011). "Angry Birds will be bigger than Mickey Mouse and Mario. Is there a success formula for apps?". *MIT Entrepreneurship review*. คลังข้อมูลเก่าเก็บจากแหล่งเดิมเมื่อ September 15, 2018. สืบค้นเมื่อ March 27, 2011.

อ่านเพิ่ม
---------

* Carpenter, Nicole (พฤศจิกายน 7, 2019). "Angry Birds continued influencing games long after its big moment". *Polygon* (ภาษาอังกฤษแบบอเมริกัน). สืบค้นเมื่อ พฤศจิกายน 10, 2019.

แหล่งข้อมูลอื่น
---------------

* เว็บไซต์ทางการ

| * ด
* ค
* ก
แอ็งกรีเบิดส์ |
| --- |
| เกมส์ | 
* แอ็งกรีเบิดส์
* แอ็งกรีเบิดส์ ซีซันส์
* แอ็งกรีเบิดส์ ริโอ
* แอ็งกรีเบิดส์ เฟรนด์
* แอ็งกรีเบิดส์ สเปซ
* แอ็งกรีเบิดส์ สตาร์วอร์ส
* แอ็งกรีเบิดส์ สตาร์ วอร์ส 2
* แอ็งกรีเบิดส์ โก
* แองกรี้เบิร์ดส์ อีพิค
* แองกรี้เบิร์ดส์ ทรานส์ฟอร์มเมอร์ส
* แองกรี้เบิร์ดส์ ไฟท์
* แองกรี้เบิร์ดส์ 2
* แองกรี้เบิร์ดส์ แอคชั่น
* แองกรี้เบิร์ดส์ บลาสต์
* แองกรี้เบิร์ดส์ วิวัฒนาการ
* แองกรี้เบิร์ดส์ แมชท์

 | Angry Birds logo |
| สปินออฟ | 
* แบดพิกกีส์
* แอ็งกรีเบิดส์ สเตลลา
* แองกรี้เบิร์ดส์ ป๊อป

 |
| บรรจุใหม่ | 
* แอ็งกรีเบิดส์ ไตรภาค

 |
| แอนิเมชั่น | 
* แอ็งกรีเบิดส์ ตูนส์
* แอ็งกรี เบิร์ดส เดอะ มูวี่
* แอ็งกรี เบิร์ดส เดอะ มูวี่ 2
* แอ็งกรีเบิดส์ บลูส์
* แอ็งกรีเบิดส์ สเตลลา
* นิทานลูกหมู

 |

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* ฝรั่งเศส (ข้อมูล)

 |